Exposició de maquetes ferroviàries al Magatzem de Ribera
21 de març de 2022

Carcaixent

L'Associació Cultural "Amics de la Vieta" ha organitzat una exposició de mòduls ferroviaris al Magatzem de Ribera del 28 de març al 10 d'abril de 2022, amb la participació de l'Associació Valenciana d'Amics del Ferrocarril (AVAF)  i del Departament de Cultura i Patrimoni de l’Ajuntament.

S'exposaran maquetes de tren en rodatge que reprodueixen fidelment les estacions de Benigànim, El Cabanyal, l’Estació de Vilches i del Nord de València.

Com tots sabeu la història de la Ribera Alta i de Carcaixent està directament relacionada amb el ferrocarril, per les línies de via ampla València-Almansa, i la de via estreta de Carcaixent a Dènia, que van conformar el progrès del nostre poble en unir ciutats i portar el desenvolupament econòmic.

Carcaixent va ser la primera ciutat d’Espanya i de les primeres d’Europa que va utilitzar el ferrocarril de via estreta, des de 1864 fins a 1969.

L'exposició ens brinda una magnífica ocasió per conèixer els mòduls creats pels socis de l'Associació i naturalment, per a compartir uns moments agradables en un ambient acollidor. L'activitat està pensada per a permetre l'assistència de tots els públics i famílies amb xiquets i xiquetes que gaudiran en la contemplació de l’habilitat i de l'elaboració d'aquest tipus de recreacions de maquetes ferroviàries"